ร่วมพัฒนาศูนย์การแพทย์กาญจนาภิเษกส่วนต่อขยาย
ผ่าน 4 ช่องทาง เซ็นทรัล ฟู้ด ฮอลล์ และ ท็อปส์ มาร์เก็ต,ร่วมเป็นส่วนหนึ่งของการช่วยเหลือสังคม และร่วมพัฒนาคุณภาพชีวิตขั้นพื้นฐานที่มนุษย์ควรได้รับ เซ็นทรัล ฟู้ด ฮอลล์ และ ท็อปส์ ได้ร่วมกับ คณะแพทยศาสตร์ศิริราชพยาบาล มหาวิทยาลัยมหิดล ชวนสมทบทุนพัฒนาศูนย์การแพทย์กาญจนาภิเษกส่วนต่อขยาย กับโครงการ 20 บาท เพื่อศิริราช-กาญจนา เพื่อขยายโอกาสการรักษาให้เข้าถึงประชาชน และเพิ่มโอกาสการฝึกฝนให้นักศึกษาแพทย์ ซึ่ง ศ.ดร.นพ.ประสิทธิ์ วัฒนาภา คณบดีคณะแพทยศาสตร์ศิริราชพยาบาล กล่าวว่า ศูนย์การแพทย์กาญจนาภิเษก ได้รับพระราชทานชื่อจากพระบาทสมเด็จพระปรมินทรมหาภูมิพลอดุลยเดช เริ่มเปิดให้บริการมาตั้งแต่ปี 2549 เป็นโรงพยาบาลหนึ่งภายใต้สังกัดมหาวิทยาลัยมหิดล และในปี 2560,ได้ย้ายเข้ามาอยู่ภายใต้การดูแลของคณะแพทยศาสตร์ศิริราชพยาบาล ซึ่งมียุทธศาสตร์ในการรองรับและขยายการให้บริการด้านสาธารณสุขแก่ประชาชน ในพื้นที่เขต 5 โดยรอบ จำนวน 8 จังหวัด คือ ราชบุรี, นครปฐม, กาญจนบุรี, สุพรรณบุรี, สมุทรสาคร, สมุทรสงคราม, เพชรบุรี และประจวบคีรีขันธ์ รวมทั้งยังเป็นที่ทำการเรียนการสอนแก่นักศึกษาแพทย์ชั้นปีที่ 2-6 ระดับปริญญาตรี เนื่องจากคนไข้ที่มารักษามีอาการเจ็บไข้ขั้นพื้นฐานทั่วไป เหมาะแก่การเรียนรู้ศึกษาวิธีรักษาขั้นพื้นฐานที่นักศึกษาแพทย์ควรทราบ ต่างจากคนไข้ที่ศิริราชที่ส่วนใหญ่จะเป็นโรคซับซ้อน รุนแรง ,รศ.นพ.ธีระ กลลดาเรืองไกร ผอ.ศูนย์การแพทย์กาญจนาภิเษก กล่าวเสริมว่า ศูนย์การแพทย์กาญจนาภิเษก จะรองรับผู้ป่วยโรคทั่วไปและโรคเฉพาะทางที่ไม่ซับซ้อนในเขตพื้นที่นี้ได้มากขึ้นกว่าเดิม จากปกติมีเพียง 60 เตียง วางแผนจะเพิ่มเป็น 200 เตียง ซึ่งปัจจุบันมีผู้ป่วยมารับบริการ 350,000 คนต่อปี หลังจากก่อสร้างเสร็จ สามารถรองรับผู้ป่วยเพิ่มเป็น 700,000 คนต่อปี ซึ่งต้องใช้งบประมาณการก่อสร้างและจัดหาครุภัณฑ์ทั้งหมด 850 ล้านบาท,โดยได้รับงบประมาณสนับสนุนส่วนหนึ่งจากภาครัฐ และอีกส่วนหนึ่งจะต้องระดมทุนเพิ่มเติมโอกาสนี้ มร.อลิสเตอร์ เทย์เลอร์ ผู้บริหารบริษัท เซ็นทรัล ฟู้ด รีเทล จำกัด ซึ่งมีส่วนในการจัดหาเงินบริจาคสมทบทุนพัฒนาศูนย์การแพทย์กาญจนาภิเษกส่วนต่อขยาย กับโครงการ 20 บาท เพื่อศิริราช-กาญจนา ได้เชิญชวนผู้มีจิตศรัทธาทุกท่านร่วมเป็นหนึ่งแห่งความภูมิใจ ในการพัฒนาศูนย์การแพทย์กาญจนาภิเษก โดยสามารถบริจาคผ่าน 4 ช่องทาง ได้แก่ ผ่านบาร์โค้ด เริ่มต้น 20 บาทที่จุดแคชเชียร์, กล่องบริจาค ที่เคาน์เตอร์บริการลูกค้า, บริจาคผ่านคะแนน The 1 จำนวน 160 คะแนน เท่ากับ 20 บาท และสแกน QR code ผ่าน Mobile Banking ตั้งแต่วันนี้-30 เม.ย. 62 ที่เซ็นทรัล ฟู้ด ฮอลล์, ท็อปส์ มาร์เก็ต, ท็อปส์ ซูเปอร์สโตร์, ท็อปส์ เดลี่, ท็อปส์ ออนไลน์และเซกาเฟรโด ทุกสาขาทั่วประเทศ.
ร่วมเป็นส่วนหนึ่งของการช่วยเหลือสังคม และร่วมพัฒนาคุณภาพชีวิตขั้นพื้นฐานที่มนุษย์ควรได้รับ เซ็นทรัล ฟู้ด ฮอลล์ และ ท็อปส์ ได้ร่วมกับ คณะแพทยศาสตร์ศิริราชพยาบาล มหาวิทยาลัยมหิดล
ประสิทธิ์ วัฒนาภา,พัฒนาศูนย์การแพทย์กาญจนาภิเษกส่วนต่อขยาย,ยุทธศาสตร์,ธีระ กลลดาเรืองไกร,เซ็นทรัล ฟู้ด รีเทล